title: A Bizottság (EU) 2015/833 végrehajtási rendelete (2015. május 28.) a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozóan az 1238/2013/EU tanácsi végrehajtási rendelettel bevezetett dömpingellenes intézkedéseknek a Malajziában, illetve Tajvanon feladott, akár Malajziából, illetve Tajvanról származóként, akár nem ilyenként bejelentett kristályos szilícium fotovillamos modulok és alapvető részeik (azaz elemek) behozatala által megvalósuló esetleges kijátszására vonatkozó vizsgálat megindításáról, valamint e behozatalok nyilvántartásba-vételi kötelezettségének előírásáról

text:
               29.5.2015

               HU

               Az Európai Unió Hivatalos Lapja

               L 132/60

         A BIZOTTSÁG (EU) 2015/833 VÉGREHAJTÁSI RENDELETE
   (2015. május 28.)
   a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozóan az 1238/2013/EU tanácsi végrehajtási rendelettel bevezetett dömpingellenes intézkedéseknek a Malajziában, illetve Tajvanon feladott, akár Malajziából, illetve Tajvanról származóként, akár nem ilyenként bejelentett kristályos szilícium fotovillamos modulok és alapvető részeik (azaz elemek) behozatala által megvalósuló esetleges kijátszására vonatkozó vizsgálat megindításáról, valamint e behozatalok nyilvántartásba-vételi kötelezettségének előírásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: alaprendelet) és különösen annak 13. cikke (3) bekezdésére és 14. cikke (5) bekezdésére,
   a tagállamok tájékoztatását követően,
   mivel:
   A.   A KÉRELEM

               (1)

               Az Európai Bizottsághoz (a továbbiakban: Bizottság) az alaprendelet 13. cikke (3) bekezdésének és 14. cikke (5) bekezdésének alapján kérelmet nyújtottak be a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára elrendelt dömpingellenes intézkedések esetleges kijátszásának kivizsgálására, valamint a Malajziában, illetve Tajvanon feladott, akár Malajziából, illetve Tajvanról származóként, akár nem ilyenként bejelentett kristályos szilícium fotovillamos modulok és alapvető részeik (azaz elemek) behozatalára vonatkozó nyilvántartásba-vételi kötelezettség előírása iránt.

               (2)

               A kérelmet 2015. április 15-én nyújtotta be a SolarWorld AG, a kristályos szilícium fotovillamos modulok és alapvető részeik (azaz elemek) egyik uniós gyártója, aki ennélfogva az alaprendelet 13. cikke (3) bekezdésének értelmében érdekelt félnek minősül.

         B.   A TERMÉK

               (3)

               Az intézkedések esetleges kijátszása által érintett termék a Kínai Népköztársaságból származó vagy ott feladott – kivéve a GATT V. cikkének értelmében árutovábbítás alatt álló árunak minősülő –, jelenleg az ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 és az ex 8541 40 90 KN-kód alá tartozó kristályos szilícium fotovillamos modulok vagy panelek, valamint a kristályos szilícium fotovillamos modulokban vagy panelekben használatos (legfeljebb 400 mikrométer vastagságú) elemek (a továbbiakban: érintett termék).

               (4)

               A következő terméktípusok nem tartoznak az érintett termék fogalmába:

                           —

                           olyan, hatnál kevesebb elemből álló, hordozható napelemes töltő, amely készülékek elektromos energiával való ellátását biztosítja, illetve elemtöltőként működik,

                           —

                           fotovillamos vékonyréteg termékek,

                           —

                           olyan kristályos szilícium fotovillamos termékek, amelyeket tartósan integráltak olyan elektronikus termékekbe, amelyeknek a funkciója nem a villamosenergia-termelés, és amelyek az integrált kristályos szilícium fotovillamos elem(ek) által termelt villamos energiát felhasználják,

                           —

                           legfeljebb 50 V DC kimeneti feszültségű és legfeljebb 50 W kimeneti teljesítményű modulok vagy panelek, amelyeket kizárólag azonos feszültség- és teljesítményértékekkel rendelkező rendszerekben elemtöltőként való közvetlen felhasználásra szántak.

               (5)

               A vizsgált termék, amely jelenleg az érintett termékkel megegyező KN-kódok alá tartozik, megegyezik a (3) és (4) preambulumbekezdésben meghatározottal, azonban azt – akár Malajziából, illetve Tajvanról származóként, akár nem ilyenként bejelentve – Malajziában, illetve Tajvanon adják fel (a továbbiakban: a vizsgált termék).

         C.   MEGLÉVŐ INTÉZKEDÉSEK

               (6)

               A jelenleg hatályban lévő és esetlegesen kijátszott intézkedések az 1238/2013/EU tanácsi végrehajtási rendelettel (2) elrendelt dömpingellenes intézkedések (a továbbiakban: a meglévő intézkedések).

         D.   INDOKOK

               (7)

               A kérelem elegendő bizonyítékot tartalmaz arra vonatkozóan, hogy a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára elrendelt dömpingellenes intézkedéseket kijátsszák a Malajziából, illetve Tajvanról feladott vizsgált termék behozatalával.

               (8)

               A benyújtott bizonyítékok a következők.

               (9)

               A kérelemből kitűnik, hogy az intézkedések elrendelését követően jelentősen megváltozott a kereskedelem szerkezete a Kínai Népköztársaságból, Malajziából és Tajvanról az Unióba irányuló kivitel vonatkozásában, valamint hogy a vám kivetésén kívül semmilyen más megfelelő magyarázata és gazdasági indoka nincs az említett változásnak.

               (10)

               Az említett változás valószínűleg abból ered, hogy az Unióba tartó érintett terméket Malajzián, illetve Tajvanon keresztül szállítják. Mindazonáltal a vizsgálat kiterjed minden olyan gyakorlatra, eljárásra vagy munkára, amelyre a dömpingellenes vám kivetésén kívül nincs más megfelelő magyarázat vagy gazdasági indok.

               (11)

               A kérelem továbbá elegendő bizonyítékot tartalmaz arra vonatkozóan, hogy az érintett termékre vonatkozó meglévő dömpingellenes intézkedések javító hatását mind a mennyiséget, mind az árakat illetően aláássák. Úgy tűnik, hogy az érintett termék behozatalát a vizsgált termék jelentős mennyiségű behozatala váltotta fel. Elegendő bizonyíték van emellett arra is, hogy a vizsgált termék behozatala a meglévő intézkedésekhez vezető vizsgálat során megállapított, kárt nem okozó árnál alacsonyabb árakon történik.

               (12)

               Végezetül a kérelem elegendő bizonyítékot tartalmaz arra vonatkozóan, hogy a vizsgált termék értékesítése a korábban megállapított rendes értékkel összehasonlítva dömpingáron történik.

         E.   AZ ELJÁRÁS

               (13)

               A fentiek alapján a Bizottság arra a következtetésre jutott, hogy elegendő bizonyíték áll rendelkezésre ahhoz, hogy indokolt legyen az alaprendelet 13. cikkének (3) bekezdése szerinti vizsgálat megindítása, továbbá ahhoz, hogy az alaprendelet 14. cikke (5) bekezdésével összhangban elrendelje a vizsgált termék – függetlenül attól, hogy Malajziából, illetve Tajvanról származóként lett-e bejelentve – behozatalának kötelező nyilvántartásba vételét.

         a)   Kérdőívek

               (14)

               A vizsgálathoz szükségesnek tartott információk beszerzése érdekében a Bizottság kérdőíveket küld a következő felek részére: az ismert malajziai és tajvani exportőrök/gyártók, valamint ezek ismert szövetségei, az ismert kínai népköztársaságbeli exportőrök/gyártók, valamint ezek ismert szövetségei, az ismert uniós importőrök és ezek ismert szövetségei, továbbá a Kínai Népköztársaság, Malajzia és Tajvan hatóságai. Információkat szükség szerint az uniós gazdasági ágazattól is be lehet kérni.

               (15)

               Mindenesetre, valamennyi félnek haladéktalanul, de legkésőbb az e rendelet 3. cikkében meghatározott határidőkön belül fel kell vennie a kapcsolatot a Bizottsággal, és az e rendelet 3. cikkének (1) bekezdésében meghatározott határidőn belül kérdőívet kell igényelnie, mivel az e rendelet 3. cikkének (2) bekezdésében megállapított határidő valamennyi érdekelt félre vonatkozik.

               (16)

               A Kínai Népköztársaság, Malajzia és Tajvan hatóságait ennek megfelelően értesítik a vizsgálat megindításáról.

         b)   Információgyűjtés és meghallgatások

               (17)

               A Bizottság felkéri az érdekelt feleket, hogy írásban ismertessék álláspontjukat, és az azokat alátámasztó bizonyítékokat. A Bizottság továbbá meghallgathatja az érdekelt feleket, amennyiben írásban olyan kérelmet nyújtanak be, melyből kitűnik, hogy meghallgatásukat különleges okok indokolják.

         c)   Mentesség a behozatal nyilvántartásba vétele, illetve az intézkedések alól

               (18)

               Az alaprendelet 13. cikkének (4) bekezdésével összhangban a vizsgált termék behozatala mentesülhet a nyilvántartásba vétel vagy egyéb intézkedések hatálya alól, ha a behozatal nem jelenti a meglévő intézkedések kijátszását.

               (19)

               Mivel az esetleges kijátszás az Unión kívül valósul meg, az alaprendelet 13. cikkének (4) bekezdése alapján mentességet lehet biztosítani a vizsgált termék azon malajziai, illetve tajvani gyártói számára, amelyek bizonyítani tudják, hogy a meglévő intézkedések (3) hatálya alá tartozó egyetlen gyártóval sem állnak kapcsolatban (4), és akikről bebizonyosodik, hogy nem vettek részt az alaprendelet 13. cikkének (1) és (2) bekezdése szerinti kijátszásokban. Azoknak a gyártóknak, amelyek mentességet kívánnak szerezni, bizonyítékokkal kellően alátámasztott kérelmet kell benyújtaniuk az e rendelet 3. cikkének (3) bekezdésében meghatározott határidőn belül.

         F.   NYILVÁNTARTÁSBA VÉTEL

               (20)

               Az alaprendelet 14. cikkének (5) bekezdése alapján a vizsgált termék behozatalát nyilvántartásba kell venni annak biztosítása érdekében, hogy amennyiben a vizsgálat megállapítja az intézkedések kijátszását, a Malajziában, illetve Tajvanon feladott áruk behozatalai nyilvántartásba vételének napjától megfelelő mértékű dömpingellenes vámokat lehessen kivetni.

         G.   VÁMÁRU-NYILATKOZAT

               (21)

               A kristályos szilícium fotovillamos modulok és alapvető részeik (azaz elemek) termékre vonatkozó statisztikákban a volument gyakran wattban adják meg. A kristályos szilícium fotovillamos modulok és alapvető részeik (azaz elemek) esetében azonban nem tartalmaz ilyen kiegészítő egységet az 2658/87/EGK tanácsi rendelet (5) I. mellékletében meghatározott Kombinált Nómenklatúra. Ezért rendelkezni kell arról, hogy nemcsak az importálni kívánt vizsgált termék kg-ban vagy tonnában kifejezett tömegét, hanem a wattszámot is fel kell tüntetni a szabad forgalomba bocsátáshoz benyújtott vámáru-nyilatkozatban. A 8541409022, 8541409023, 8541409032 és a 8541409033 TARIC-kód alá tartozó termékek esetében a wattszámot is meg kell adni.

         H.   HATÁRIDŐK

               (22)

               A megfelelő ügyvitel érdekében meg kell állapítani azon határidőket, amelyeken belül:

                           —

                           az érdekelt felek jelentkezhetnek a Bizottságnál, álláspontjukat írásban kifejthetik, és benyújthatják kitöltött kérdőíveiket vagy bármely más információt, melyet figyelembe kell venni a vizsgálat során,

                           —

                           a malajziai és tajvani gyártók mentességet kérhetnek a behozatalok nyilvántartásba vétele vagy az intézkedések alól,

                           —

                           az érdekelt felek írásban kérhetik a Bizottság előtti meghallgatásukat.

               (23)

               A Bizottság felhívja a figyelmet arra, hogy az alaprendeletben megállapított eljárási jogok többségének gyakorlása attól függ, hogy a felek az e rendelet 3. cikkében megjelölt határidőkön belül jelentkeznek-e.

         I.   AZ EGYÜTTMŰKÖDÉS HIÁNYA

               (24)

               Abban az esetben, ha az érdekelt felek bármelyike megtagadja a szükséges információkhoz való hozzáférést, vagy nem szolgáltat ilyen információkat határidőn belül, illetve ha a vizsgálatot jelentősen hátráltatja, az alaprendelet 18. cikkének megfelelően megerősítő vagy nemleges ténymegállapítások tehetők a rendelkezésre álló tények alapján.

               (25)

               Ha megállapítást nyer, hogy az érdekelt felek valamelyike hamis vagy félrevezető adatokat szolgáltatott, ezeket az információkat figyelmen kívül kell hagyni, és a rendelkezésre álló tényekre lehet támaszkodni.

               (26)

               Ha valamelyik érdekelt fél nem, vagy csak részben működik együtt, és ezért a ténymegállapítások alapjául az alaprendelet 18. cikkének megfelelően a rendelkezésre álló tények szolgálnak, az eredmény kedvezőtlenebb lehet e fél számára, mint ha együttműködött volna.

               (27)

               A számítógépesített válaszadás elmaradása nem tekinthető az együttműködés hiányának, feltéve, hogy az érdekelt fél igazolja, hogy a kérésnek megfelelő válaszadás ésszerűtlen többletterhekkel vagy ésszerűtlen többletköltségekkel járt volna. Az érdekelt félnek ebben az esetben haladéktalanul fel kell vennie a kapcsolatot a Bizottsággal.

         J.   A VIZSGÁLAT IDŐKERETEI

               (28)

               A vizsgálat az alaprendelet 13. cikkének (3) bekezdése alapján az e rendeletnek az Európai Unió Hivatalos Lapjában való kihirdetésétől számított kilenc hónapon belül lezárul.

         K.   SZEMÉLYES ADATOK FELDOLGOZÁSA

               (29)

               A Bizottság felhívja a figyelmet arra, hogy a vizsgálat során gyűjtött valamennyi személyes adatot a 45/2001/EK európai parlamenti és tanácsi rendeletnek (6) megfelelően fogja kezelni.

         L.   MEGHALLGATÓ TISZTVISELŐ

               (30)

               Az érdekelt felek kérhetik a kereskedelmi ügyekben eljáró meghallgató tisztviselő közbenjárását. A meghallgató tisztviselő összekötő szerepet tölt be az érdekelt felek és a Bizottság vizsgálattal megbízott szolgálatai között. A meghallgató tisztviselő megvizsgálja az iratbetekintési kérelmeket, az iratok bizalmas kezelését érintő vitákat, a határidők meghosszabbítására vonatkozó kérelmeket, valamint a harmadik felek által benyújtott meghallgatási kérelmeket. A meghallgató tisztviselő egyedi meghallgatást biztosíthat az érdekelt felek számára, és közbenjárhat annak érdekében, hogy az érdekelt felek maradéktalanul gyakorolhassák a védelemhez való jogukat.

               (31)

               A meghallgató tisztviselő általi meghallgatás iránti kérelmet írásban, indoklással együtt kell benyújtani. A vizsgálat kezdeti szakaszára vonatkozó kérdésekben kért meghallgatások esetében a kérelmet az e rendeletnek az Európai Unió Hivatalos Lapjában való közzétételétől számított 15 napon belül kell benyújtani. A későbbiekben a Bizottság a felekkel folytatott levélváltás során tűz ki külön határidőt, amelyen belül a meghallgatás iránti kérelmet be kell nyújtani.

               (32)

               A meghallgató tisztviselő lehetőséget biztosít olyan meghallgatásra is, amelynek során a felek ismertethetik különböző álláspontjaikat, és előadhatják – többek között – a kereskedelmi szerkezet megváltozásának fennállására, az említett változás megfelelő, illetve nem megfelelő magyarázatára vagy gazdasági indokára, a meglévő intézkedések javító hatása érvényesülésének hiányára, és a korábban megállapított rendes értékre tekintettel fennálló dömpingre vonatkozó ellenérveiket.

               (33)

               További információk, valamint a meghallgató tisztviselő elérhetősége és honlapja a Kereskedelmi Főigazgatóság weboldalán található: http://ec.europa.eu/trade/trade-policy-and-you/contacts/hearing-officer/,

         ELFOGADTA EZT A RENDELETET:
   1. cikk
   Az 1225/2009/EK rendelet 13. cikke (3) bekezdésének megfelelően vizsgálat indul annak megállapítására, hogy a jelenleg az ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 és az ex 8541 40 90 KN-kód alá tartozó (TARIC-kódok: 8501310082, 8501310083, 8501320042, 8501320043, 8501330062, 8501330063, 8501340042, 8501340043, 8501612042, 8501612043, 8501618042, 8501618043, 8501620062, 8501620063, 8501630042, 8501630043, 8501640042, 8501640043, 8541409022, 8541409023, 8541409032, 8541409033) kristályos szilícium fotovillamos modulok vagy panelek, valamint a kristályos szilícium fotovillamos modulokban vagy panelekben használatos (legfeljebb 400 mikrométer vastagságú) elemek Malajziában, illetve Tajvanon feladott, akár Malajziából, illetve Tajvanról származóként, akár nem ilyenként bejelentett, Unióba irányuló behozatalával kijátsszák-e az 1238/2013/EU végrehajtási rendelettel bevezetett intézkedéseket.
   A vizsgálat nem vonatkozik az alábbi termékek Unióba irányuló behozatalára:

               —

               olyan, hatnál kevesebb elemből álló, hordozható napelemes töltő, amely készülékek elektromos energiával való ellátását biztosítja, illetve elemtöltőként működik,

               —

               fotovillamos vékonyréteg termékek,

               —

               olyan kristályos szilícium fotovillamos termékek, amelyeket tartósan integráltak olyan elektronikus termékekbe, amelyeknek a funkciója nem a villamosenergia-termelés, és amelyek az integrált kristályos szilícium fotovillamos elem(ek) által termelt villamos energiát felhasználják,

               —

               legfeljebb 50 V DC kimeneti feszültségű és legfeljebb 50 W kimeneti teljesítményű modulok vagy panelek, amelyeket kizárólag azonos feszültség- és teljesítményértékekkel rendelkező rendszerekben elemtöltőként való közvetlen felhasználásra szántak.

         2. cikk
   Az 1225/2009/EK rendelet 13. cikkének (3) bekezdése és 14. cikkének (5) bekezdése alapján a vámhatóságok megteszik az e rendelet 1. cikkében meghatározott Unióba irányuló behozatal nyilvántartásba vételéhez szükséges lépéseket.
   A nyilvántartásba vétel az e rendelet hatálybalépésének napját követő kilenc hónap elteltével hatályát veszti.
   A Bizottság rendelet útján utasíthatja a vámhatóságokat, hogy többé ne vegyék nyilvántartásba az olyan gyártók által előállított termékek Unióba irányuló behozatalait, amelyek mentességet kértek a nyilvántartásba vétel alól, és amelyekről megállapítást nyert, hogy teljesítik a mentességhez szükséges feltételeket.
   Amennyiben a jelenleg a 8541409022, 8541409023, 8541409032 és a 8541409033 TARIC-kód alá tartozó kristályos szilícium fotovillamos modulok és alapvető részeik (azaz elemek) behozatalára vonatkozóan szabad forgalomba bocsátáshoz benyújtott vámáru-nyilatkozat kerül bemutatásra, e TARIC-kódokat és a behozott termékek wattszámát fel kell tüntetni a nyilatkozat megfelelő rovatában.
   A tagállamok havonta tájékoztatják a Bizottságot a 8541409022, 8541409023, 8541409032 és a 8541409033 TARIC-kód alá tartozó termékek wattszámáról.
   3. cikk
   (1)   A kérdőíveket a Bizottságtól kell igényelni az e rendeletnek az Európai Unió Hivatalos Lapjában való kihirdetését követő 15 napon belül.
   (2)   Ahhoz, hogy az érdekelt felek előterjesztéseit a vizsgálat során figyelembe lehessen venni, a feleknek – eltérő rendelkezés hiányában – az e rendeletnek az Európai Unió Hivatalos Lapjában való kihirdetését követő 37 napon belül jelentkezniük kell a Bizottságnál, írásban ki kell fejteniük álláspontjukat, be kell nyújtaniuk kitöltött kérdőíveiket, illetve a Bizottság rendelkezésére kell bocsátaniuk a birtokukban lévő egyéb információkat.
   (3)   A behozatal nyilvántartásba vétele vagy az intézkedések alóli mentességet kérelmező malajziai, illetve tajvani gyártóknak bizonyítékokkal kellőképpen alátámasztott kérelmet kell benyújtaniuk ugyanezen a 37 napos határidőn belül.
   (4)   Az érdekelt felek ugyanezen a 37 napos határidőn belül kérhetik a Bizottság előtti meghallgatásukat is.
   (5)   A Bizottsághoz piacvédelmi vizsgálatok céljára benyújtani kívánt, szerzői jogi védelem alatt álló információk használatára engedélyt kell kérni a szerzői jog tulajdonosától. A harmadik felek szerzői joga alatt álló információk és/vagy adatok Bizottság felé történő benyújtását megelőzően az érdekelt feleknek a szerzői jog tulajdonosától külön engedélyt kell kérniük, amelyben kifejezetten lehetővé teszik a Bizottság számára a) az információk és adatok e piacvédelmi eljárás keretében történő használatát, ideértve ezeknek az Európai Unió Hivatalos Lapjában való közzétételét, valamint b) az információk és/vagy adatok e vizsgálatban érdekelt felek felé történő továbbítását.
   (6)   Az érdekelt felek által benyújtott valamennyi olyan írásbeli beadványt – beleértve az ezen rendeletben kért információkat, a kitöltött kérdőíveket és a leveleket –, amelyre vonatkozóan bizalmas kezelést kérelmeztek, „Limited” (korlátozott hozzáférés) (7) jelöléssel kell ellátni. A bizalmas kezelés iránti kérelmet az 1225/2009/EK rendelet 19. cikke (1) bekezdése szerint alapos indokkal lehet benyújtani.
   (7)   A „Limited” jelöléssel ellátott információkat benyújtó érdekelt feleknek azokról az 1225/2009/EK rendelet 19. cikke (2) bekezdésének értelmében nem bizalmas jellegű összefoglalót is a Bizottság rendelkezésére kell bocsátaniuk, melyet „For inspection by interested parties” (az érdekelt felek számára, betekintésre) jelöléssel kell ellátniuk. Ezeknek az összefoglalóknak megfelelő részletességűeknek kell lenniük ahhoz, hogy a bizalmasan benyújtott információk lényege kielégítő mértékben megismerhető legyen. Amennyiben a bizalmas információt benyújtó érdekelt fél nem nyújt be nem bizalmas jellegű összefoglalót a kért formában és minőségben, a Bizottság az ilyen bizalmas információt figyelmen kívül hagyhatja, kivéve az olyan esetekben, amikor az érdekelt felek bizonyítani tudják, hogy az ilyen információ összefoglaló készítésére nem alkalmas. Ilyen kivételes esetben nyilatkozni kell azon okokról, amelyek miatt az összefoglalás nem lehetséges.
   (8)   Az érdekelt feleknek minden beadványukat és kérelmüket e-mailben kell benyújtaniuk, ideértve a beszkennelt meghatalmazásokat és tanúsítványokat is, kivéve a terjedelmes válaszokat, amelyeket CD-ROM/DVD lemezen személyesen vagy ajánlott levélben kell benyújtani. Az e-mail használatával az érdekelt felek elfogadják a Kereskedelmi Főigazgatóság weblapján közzétett, „LEVELEZÉS AZ EURÓPAI BIZOTTSÁGGAL PIACVÉDELMI ÜGYEKBEN” című dokumentumban foglalt, elektronikus beadványokra alkalmazandó szabályokat: http://trade.ec.europa.eu/doclib/docs/2014/june/tradoc_152573.pdf Az érdekelt feleknek fel kell tüntetniük nevüket, címüket, telefonszámukat és érvényes e-mail címüket, továbbá biztosítaniuk kell, hogy a megadott e-mail cím olyan működő hivatalos e-mail cím legyen, amelyet naponta ellenőriznek. Amennyiben az érdekelt felek megadják elérhetőségeiket, a Bizottság ettől az időponttól kezdve kizárólag e-mailben kommunikál velük, kivéve, ha kifejezetten kérik, hogy a Bizottság más kommunikációs csatornán küldje részükre a dokumentumokat, vagy ha a dokumentumot a jellegéből adódóan ajánlott levélként kell elküldeni. Az érdekelt felek a Bizottsággal folytatott levelezésre vonatkozó további szabályokat és információkat – egyebek mellett az e-mailben eljuttatott küldeményekre vonatkozó elveket – megtalálják a fent említett, az érdekelt felekkel folytatott kommunikációra vonatkozó útmutatóban.
   (9)   A Bizottság levelezési címe:

               European Commission

               Directorate-General for Trade

               Directorate H

               Office: CHAR 04/039

               1040 Bruxelles/Brussel

               BELGIQUE/BELGIË

               E-mail: TRADE-SP-AC-DUMPING-MY-TW@ec.europa.eu

         4. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. május 28-án.

            a Bizottság részéről

            az elnök

         Jean-Claude JUNCKER

      (1)  HL L 343., 2009.12.22., 51. o.

      (2)  A Tanács 2013. december 2-i 1238/2013/EU végrehajtási rendelete a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről, HL L 325., 2013.12.5., 1. o.

      (3)  Mindazonáltal, még ha a gyártók az említett értelemben kapcsolatban állnak is a meglévő intézkedések hatálya alá tartozó vállalatokkal, mentesség biztosítható, ha nem lehet bizonyítani, hogy a meglévő intézkedések hatálya alá tartozó vállalatokkal fenntartott kapcsolatot a meglévő intézkedések kijátszására hozták létre vagy használták fel.

      (4)  A Közösségi Vámkódex végrehajtásáról szóló 2454/93/EGK bizottsági rendelet 143. cikke értelmében személyek kizárólag abban az esetben tekinthetők egymással kapcsolatban állónak, ha: a) egymás üzleti vállalkozásainak tisztségviselői vagy igazgatói; b) jogilag elismert üzlettársak; c) alkalmazotti viszonyban állnak egymással; d) bármely személy közvetlenül vagy közvetve tulajdonában tartja, ellenőrzi vagy birtokolja mindkettőjük kibocsátott, szavazati jogot biztosító részvényeinek vagy részesedéseinek 5 %-át vagy annál többet; e) egyikük közvetve vagy közvetlenül ellenőrzi a másikat; f) harmadik személy közvetve vagy közvetlenül mindkettőjüket ellenőrzi; g) közvetve vagy közvetlenül együtt ellenőriznek egy harmadik személyt; vagy h) ugyanannak a családnak a tagjai. A személyek kizárólag akkor minősülnek egy család tagjainak, ha az alábbi rokoni kapcsolatok valamelyikében állnak egymással: i. férj és feleség, ii. szülő és gyermek, iii. fivér és lánytestvér (akár vér szerinti, akár féltestvér), iv. nagyszülő és unoka, v. nagybácsi vagy nagynéni és unokaöcs vagy unokahúg, vi. após vagy anyós és vő vagy meny, vii. sógor és sógornő. (HL L 253., 1993.10.11., 1. o.). A fentiek értelmezésében a „személy” természetes vagy jogi személyt jelent.

      (5)  A Tanács 1987. július 23-i 2658/87/EGK rendelete a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

      (6)  Az Európai Parlament és a Tanács 2000. december 18-i 45/2001/EK rendelete a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).

      (7)  A „Limited” jelöléssel ellátott dokumentum az 1225/2009/EK tanácsi rendelet 19. cikke (HL L 343., 2009.12.22., 51. o.) és az 1994. évi GATT VI. cikkének végrehajtásáról szóló WTO-megállapodás (dömpingellenes megállapodás) 6. cikke szerint bizalmas dokumentumnak minősül. A dokumentum az 1049/2001/EK európai parlamenti és tanácsi rendelet (HL L 145., 2001.5.31., 43. o.) 4. cikke értelmében is védelem alatt áll.


title: A Bizottság (EU) 2017/337 végrehajtási rendelete (2017. február 27.) a kukoricakeményítő-gyártás maradékainak az Amerikai Egyesült Államokból történő behozataláról szóló 1375/2007/EK rendelet módosításáról

text:
               28.2.2017

               HU

               Az Európai Unió Hivatalos Lapja

               L 50/42

         A BIZOTTSÁG (EU) 2017/337 VÉGREHAJTÁSI RENDELETE
   (2017. február 27.)
   a kukoricakeményítő-gyártás maradékainak az Amerikai Egyesült Államokból történő behozataláról szóló 1375/2007/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 178. cikkére,
   mivel:

               (1)

               Az 1375/2007/EK bizottsági rendelet (2) előírásainak célja biztosítani, hogy a kukoricakeményítő-gyártásnak az Amerikai Egyesült Államokból behozott maradékai megfeleljenek a vámtarifa szerinti meghatározásnak. A rendelet I. melléklete tartalmazza az Amerikai Egyesült Államok nedvesőrlési ipara által kiadott megfelelési igazolás mintáját.

               (2)

               A termelői igazolások beérkezését elismerő és a megfelelési igazolást kiadó vállalat neve megváltozott. Ezért a megfelelési igazoláson szereplő vállalatnevet ennek megfelelően módosítani kell.

               (3)

               Rendelkezni kell az e rendelet hatálybelépése előtt kiadott igazolások használhatóságáról is.

               (4)

               Az 1375/2007/EK rendeletet ezért ennek megfelelően módosítani kell.

               (5)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

         ELFOGADTA EZT A RENDELETET:
   1. cikk
   Az 1375/2007/EK rendelet I. mellékletében a „Certificate of Conformity” igazolásminta helyébe az e rendelet mellékletében található igazolásminta lép.
   2. cikk
   Az 1375/2007/EK rendeletnek megfelelően e rendelet hatálybalépése előtt kiállított igazolások továbbra is érvényesek.
   3. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. február 27-én.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 671. o.

      (2)  A Bizottság 1375/2007/EK rendelete (2007. november 23.) a kukoricakeményítő-gyártás maradékainak az Amerikai Egyesült Államokból történő behozataláról (HL L 307., 2007.11.24., 5. o.).

      MELLÉKLET


title: A Bizottság 110/2013/EU végrehajtási rendelete ( 2013. február 6. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Gruyère [OFJ])

text:
               7.2.2013

               HU

               Az Európai Unió Hivatalos Lapja

               L 36/1

         A BIZOTTSÁG 110/2013/EU VÉGREHAJTÁSI RENDELETE
   (2013. február 6.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Gruyère [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (3) bekezdésének b) pontjára,
   mivel:

               (1)

               A mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK rendelet (2) 6. cikkének (2) bekezdésével összhangban a Bizottság közzétette az Európai Unió Hivatalos Lapjában Franciaország kérelmét (3) a „Gruyère” elnevezés oltalom alatt álló földrajzi jelzésként (OFJ) való bejegyzésére.

               (2)

               Ausztrália, Új-Zéland, a U. S. Dairy Export Council és az amerikai egyesült államokbeli National Milk Producers Federation az 510/2006/EK rendelet 7. cikkének (2) bekezdése alapján kifogással élt a bejegyzés ellen. A szóban forgó kifogások az említett rendelet 7. cikkének (3) bekezdése alapján elfogadhatónak bizonyultak.

               (3)

               A kifogások az 510/2006/EK rendelet 2. cikkében megállapított feltételeknek való meg nem felelésre vonatkoztak, különös tekintettel arra a tényre, hogy az elnevezés nem utal egy adott földrajzi helyre. A kifogások benyújtói emellett említették az elnevezés szokásos jellegét és azt, hogy bejegyzése veszélyeztetné azokat az elnevezéseket, kereskedelmi védjegyeket és termékeket, amelyek legalább öt évvel a rendelet 6. cikke (2) bekezdésében előírt közzétételt megelőzően már jogszerűen forgalomban voltak. A kifogásokban azt is felvetették, hogy a szóban forgó elnevezés bejegyzése ellentétes lenne az 510/2006/EK rendelet 3. cikkének (3) bekezdésében megállapított rendelkezésekkel.

               (4)

               A Bizottság 2011. május 23-i levelében felkérte Franciaországot és a bejegyzést kifogásoló feleket, hogy igyekezzenek megállapodásra jutni egymás között.

               (5)

               Mivel az előírt határidőig nem jött létre megegyezés, a Bizottságnak határozatot kell hoznia.

               (6)

               Azt az állítást illetően, hogy a „Gruyère” elnevezés nem felel meg az 510/2006/EK rendelet 2. cikkében megállapított rendelkezéseknek, helyénvaló megjegyezni, hogy a szóban forgó elnevezés az 510/2006/EK rendelet 2. cikkének (2) bekezdése szerinti hagyományos elnevezés, és ennélfogva be lehet jegyezni.

               (7)

               A bejegyzést kifogásoló felek számos olyan bizonyítékot bemutattak, amelyek alapján – véleményük szerint – megállapítható a szóban forgó elnevezés szokásos jellege. Ugyanakkor nyilvánvaló, hogy az a tény, hogy egy adott kifejezés bekerült az 1951-es stresai egyezmény B. mellékletébe, nem teszi ezt a kifejezést eleve szokásossá. A „Gruyère” elnevezésre vonatkozó vámtarifaszámok és más hasonló rendelkezések kifejezetten vámügyi kérdéseket rendeznek, és így egyáltalán nincs szerepük a szellemi tulajdonjog védelme vagy a fogyasztóvédelem terén. Továbbá tekintettel a területiség elvére, amely szerint a szokásos jelleget az uniós területtel összefüggésben kell vizsgálni, nem mérvadóak azok az adatok sem, amelyeket főként a „Gruyère” Európai Unión kívüli előállításával kapcsolatban nyújtottak be.

               (8)

               Azonos alakú elnevezések bejegyzése abban az esetben lehetséges, ha a később bejegyzett azonos alakú elnevezés a gyakorlatban megfelelően elkülönül a már bejegyzettől. Ezzel összefüggésben az Európai Unió és Svájc között létrejött, a földrajzi jelzésekről szóló megállapodáshoz (4) csatolt közös nyilatkozat értelmében egyeztetésre került sor Franciaországgal és Svájccal annak megállapítása céljából, hogy milyen további címkézési előírásokra van szükség a fogyasztók megtévesztésének elkerüléséhez.

               (9)

               A szóban forgó egyeztetések eredményeként a felek arra jutottak, hogy a címkén a „Gruyère” elnevezéssel azonos mezőben és az elnevezésével azonos méretű betűkkel a származási ország – ebben az esetben Franciaország – nevét is indokolt feltüntetni. Továbbá helyénvaló előírni, hogy a címkén tilos olyan zászlót, emblémát, jelet vagy más képi megjelenítést elhelyezni, amely megtévesztheti a fogyasztót elsősorban a termék jellemzőit, származását és eredetét illetően.

               (10)

               A fentiekre való figyelemmel indokolt a „Gruyère” elnevezést bejegyezni az oltalom alatt álló eredetmegjelölések és földrajzi jelzések nyilvántartásába.

               (11)

               A „Gruyère” elnevezés e rendelet szerinti, Franciaország tekintetében történő bejegyzése nem érinti az Európai Unió és Svájc között létrejött megállapodás 8. cikkének (3) bekezdésében foglalt ötéves átmeneti időszak megadását és időtartamát.

               (12)

               Az e rendeletben foglalt intézkedések összhangban vannak az oltalom alatt álló földrajzi jelzésekkel és az oltalom alatt álló eredetmegjelölésekkel foglalkozó állandó bizottság véleményével,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Az e rendelet mellékletében szereplő elnevezést tartalmazó címkén az elnevezéssel azonos mezőben és az elnevezésével azonos méretű betűkkel fel kell tüntetni az adott származási ország nevét.
   Tilos a címkén bármilyen olyan zászló, embléma, jel vagy más képi megjelenítés szerepeltetése, amely megtévesztheti a fogyasztót elsősorban a termék jellemzőit, származását és eredetét illetően.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. február 6-án.

            a Bizottság részéről

            az elnök

         José Manuel BARROSO

      (1)  HL L 343., 2012.12.14., 1. o.

      (2)  HL L 93., 2006.3.31., 12. o.

      (3)  HL C 298., 2010.11.4., 14. o.

      (4)  HL L 297., 2011.11.16., 3. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek

         1.3. osztály:   Sajtok

      FRANCIAORSZÁG
      Gruyère (OFJ)


title: A Bizottság (EU) 2015/964 végrehajtási rendelete (2015. június 22.) a sertéshúságazatra vonatkozóan a 442/2009/EK rendelettel megnyitott vámkontingensek keretében a 2015. október 1-jétől december 31-ig terjedő alidőszakra megállapított mennyiséghez hozzáadandó mennyiségek meghatározásáról

text:
               23.6.2015

               HU

               Az Európai Unió Hivatalos Lapja

               L 157/34

         A BIZOTTSÁG (EU) 2015/964 VÉGREHAJTÁSI RENDELETE
   (2015. június 22.)
   a sertéshúságazatra vonatkozóan a 442/2009/EK rendelettel megnyitott vámkontingensek keretében a 2015. október 1-jétőldecember 31-ig terjedő alidőszakra megállapított mennyiséghez hozzáadandó mennyiségek meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 188. cikke (2) és (3) bekezdésére,
   mivel:

               (1)

               A 442/2009/EK bizottsági rendelet (2) éves vámkontingenseket nyitott meg a sertéshús-ágazati termékek behozatalára vonatkozóan. Az említett rendelet I. mellékletének B. részében felsorolt kontingensek kezelése a kérelmek egyidejű vizsgálatának módszere szerint történik.

               (2)

               A 2015. június 1. és 7. között a 2015. július 1-jétőlszeptember 30-ig terjedő alidőszakra benyújtott behozataliengedély-kérelmek a rendelkezésre állónál kisebb mennyiségre vonatkoznak. Ezért helyénvaló meghatározni azokat a mennyiségeket, amelyekre nem nyújtottak be kérelmet, és e mennyiségeket hozzá kell adni a következő kontingens-alidőszakra megállapított mennyiségekhez.

               (3)

               Az intézkedés hatékonyságának biztosítása érdekében indokolt, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Azok a mennyiségek, amelyekre a 442/2009/EK rendelet alapján nem nyújtottak be behozataliengedély-kérelmet, és amelyeket ezért hozzá kell adni a 2015. október 1-jétőldecember 31-ig terjedő alidőszakra megállapított mennyiségekhez, e rendelet mellékletében szerepelnek.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. június 22-én.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  A Bizottság 2009. május 27-i 442/2009/EK rendelete a sertéshúságazatra vonatkozó közösségi vámkontingensek megnyitásáról és kezeléséről (HL L 129., 2009.5.28., 13. o.).

      MELLÉKLET

                  Tételszám

                  A 2015. október 1-jétől december 31-ig terjedő alidőszakra rendelkezésre álló mennyiségekhez hozzáadandó, nem kérelmezett mennyiségek
                  (kg-ban)

                  09.4038

                  8 581 250

                  09.4170

                  1 230 500

                  09.4204

                  1 156 000


title: A Bizottság 1350/2011/EU végrehajtási rendelete ( 2011. december 20. ) egyes gabonafélékre vonatkozó behozatali vámoknak a 2011/2012. gazdasági év tekintetében történő ideiglenes felfüggesztéséről

text:
               21.12.2011

               HU

               Az Európai Unió Hivatalos Lapja

               L 338/27

         A BIZOTTSÁG 1350/2011/EU VÉGREHAJTÁSI RENDELETE
   (2011. december 20.)
   egyes gabonafélékre vonatkozó behozatali vámoknak a 2011/2012. gazdasági év tekintetében történő ideiglenes felfüggesztéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 4. cikkével összefüggésben értelmezett 187. cikkére,
   mivel:

               (1)

               Annak érdekében, hogy a 2011/2012. gazdasági év első hónapjaiban biztosítható legyen a közösségi piac gabonafélékkel való ellátása, a 633/2011/EU bizottsági végrehajtási rendelet (2)2011. december 31-ig felfüggesztette az 1067/2008/EK (3), illetve a 2305/2003/EK bizottsági rendelettel (4) megnyitott, a gyenge és közepes minőségű közönséges búza, valamint a takarmányárpa behozatalára vonatkozó vámkontingensekre alkalmazandó vámokat.

               (2)

               A gabonafélék piacának az Európai Unión belüli alakulásával kapcsolatos, a 2011/2012. gazdasági év végére vonatkozó előrejelzések arra engednek következtetni, hogy a rögzített árak tartósan fennmaradnak, tekintettel a készletek alacsony szintjére és a Bizottságnak a 2011. évi betakarítás eredményeként ténylegesen rendelkezésre álló mennyiségekre vonatkozó jelenlegi becsléseire. Az uniós piac egyensúlyát elősegítő behozatali mennyiség fenntartásának megkönnyítése érdekében szükségesnek mutatkozik biztosítani a gabonafélék behozatalára vonatkozó politika folytonosságát oly módon, hogy a 2011/2012. gazdasági év tekintetében 2012. június 30-ig fenn kell tartani a behozatali vámok ideiglenes felfüggesztését a jelenleg is az említett rendelkezések hatálya alá tartozó behozatali vámkontingensek vonatkozásában.

               (3)

               Célszerű továbbá gondoskodni arról, hogy ne érje hátrány azokat a piaci szereplőket, amelyek esetében a gabonaszállítás az Unióba történő behozatal céljából éppen folyamatban van. Ezért helyénvaló figyelembe venni a szállításhoz szükséges időt, valamint lehetővé tenni a piaci szereplők számára, hogy minden olyan gabonafélét az e rendeletben szereplő vámfelfüggesztési rendszer hatálya alatt bocsáthassanak szabad forgalomba, amelyeknek közvetlenül az Unióba irányuló szállítása legkésőbb 2012. június 30-án megkezdődött. Indokolt meghatározni továbbá a közvetlenül az Unióba irányuló szállítás tényének és elindítása napjának igazolási módját.

               (4)

               A behozatali engedélyek kibocsátására irányuló eljárás hatékony lebonyolításának a 2012. január 1-jétől kezdődő időszak tekintetében történő biztosítása érdekében indokolt, hogy ez a rendelet az Európai Unió Hivatalos Lapjában való kihirdetését követő napon hatályba lépjen.

               (5)

               A mezőgazdasági piacok közös szervezésével foglalkozó irányítóbizottság az elnöke által kitűzött határidőn belül nem nyilvánított véleményt,

         ELFOGADTA EZT A RENDELETET:
   1. cikk
   (1)   A 1001 99 00 KN-kód alá tartozó, a 642/2010/EU bizottsági rendelet (5) II. melléklete szerinti jó minőségtől eltérő minőségű, valamint a 1003 KN-kód alá tartozó termékekre vonatkozó behozatali vámok alkalmazása az 1067/2008/EK és a 2305/2003/EK rendelettel megnyitott, csökkentett vámtételű kontingensek keretében teljesített valamennyi behozatal tekintetében felfüggesztésre kerül a 2011/2012. gazdasági évre.
   (2)   Abban az esetben, ha az e cikk (1) bekezdésében említett gabonaféléket közvetlenül az Unióba szállítják, és a szállítás legkésőbb 2012. június 30-án megkezdődött, az e rendelet szerinti vámfelfüggesztést az érintett termékek szabad forgalomba bocsátásának céljából továbbra is alkalmazni kell.
   A közvetlenül az Európai Unióba irányuló szállítás tényét és a szállítás elindításának napját az illetékes hatóságok számára meggyőző módon, az eredeti fuvarokmány bemutatásával kell igazolni.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2012. január 1-jétől2012. június 30-ig kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. december 20-án.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 170., 2011.6.30., 19. o.

      (3)  HL L 290., 2008.10.31., 3. o.

      (4)  HL L 342., 2003.12.30., 7. o.

      (5)  HL L 187., 2010.7.21., 5. o.


title: A Bizottság 855/2014/EU végrehajtási rendelete ( 2014. augusztus 4. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról (Robiola di Roccaverano [OEM])

text:
               7.8.2014

               HU

               Az Európai Unió Hivatalos Lapja

               L 234/1

         A BIZOTTSÁG 855/2014/EU VÉGREHAJTÁSI RENDELETE
   (2014. augusztus 4.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról (Robiola di Roccaverano [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 53. cikke (2) bekezdése második albekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Olaszország kérelmét, amely az 1236/96/EK bizottsági rendelettel (2) és a 217/2011/EU bizottsági rendelettel (3) módosított 1107/96/EK bizottsági rendelet (4) alapján bejegyzett „Robiola di Roccaverano” oltalom alatt álló eredetmegjelöléshez kapcsolódó termékleírás módosításának jóváhagyására irányul.

               (2)

               A kérelem a termékleírásnak az érleléshez használt helyiségek tekintetében történő módosítására irányul.

               (3)

               A Bizottság a szóban forgó módosítást megvizsgálta és indokoltnak találta. Mivel a módosítás az 1151/2012/EU rendelet 53. cikke (2) bekezdésének harmadik albekezdése értelmében kisebb jelentőségű, a Bizottság azt az említett rendelet 50–52. cikke szerinti eljárás alkalmazása nélkül jóváhagyhatja,

         ELFOGADTA EZT A RENDELETET:
   1. cikk
   A „Robiola di Roccaverano” oltalom alatt álló eredetmegjelöléshez tartozó termékleírás e rendelet I. mellékletének megfelelően módosul.
   2. cikk
   Az egységes dokumentumnak a termékleírás főbb elemeit tartalmazó, egységes szerkezetbe foglalt szövege e rendelet II. mellékletében szerepel.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. augusztus 4-én.

            a Bizottság részéről,

            elnök nevében,

         Ferdinando NELLI FEROCI

            a Bizottság tagja

      (1)  HL L 343., 2012.12.14., 1. o.

      (2)  HL L 163., 1996.7.2., 19. o.

      (3)  HL L 59., 2011.3.4., 19. o.

      (4)  HL L 148., 1996.6.21., 1. o.

      I. MELLÉKLET
      A Bizottság jóváhagyja a „Robiola di Roccaverano” oltalom alatt álló eredetmegjelöléshez tartozó termékleírás következő módosítását:
      A termékleírásban az előállítás módszerére vonatkozóan szereplő következő mondat törlésre kerül: „A természetes érleléshez a friss terméket megfelelő, 15–20 fok közötti hőmérsékletű helyiségekben helyezik el, a formába helyezéstől számított legalább három napra”. A módosítás a gyártók igényeinek kíván eleget tenni, akik gyakran azonos helyiségben végzik a 20–24 fok közötti hőmérsékletet igénylő gyártást, valamint az első szárítást. Egyazon helyiségen belül rendkívül nehéz megoldani az eltérő hőmérsékletek fenntartását, ezért ez az előírás a kisebb sajtüzemeket hátrányos helyzetbe hozza. A módosításra irányuló kérelem hosszú évek tapasztalatain alapul, amelyek igazolják, hogy a törölni kívánt előírás nem befolyásolja a sajt jellemzőit.

      II. MELLÉKLET
      KONSZOLIDÁLT EGYSÉGES DOKUMENTUM
      A Tanács 2006. március 20-i 510/2006/EK rendelete a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról (1)

      „ROBIOLA DI ROCCAVERANO”
      EK-szám: IT-PDO-0317-01185 – 2013.12.11.
      OFJ ( ) OEM (X)
      1.   Elnevezés

      „Robiola di Roccaverano”
      2.   Tagállam vagy harmadik ország

      Olaszország.
      3.   A mezőgazdasági termék vagy élelmiszer leírása

      3.1.   A termék típusa

      1.3. osztály: Sajtok.
      3.2.   Az 1. pontban szereplő elnevezéssel jelölt termék leírása

      A „Robiola di Roccaverano” oltalom alatt álló eredetmegjelöléssel ellátott terméket egész évben gyártják. A sajtot tejalvadékból állítják elő, frissen, majd érlelésnek vetik alá.
      A „Robiola di Roccaverano” OEM henger alakú, lapja sík felületű, enyhén recés, oldala kissé domború. Átmérője 10 és 14 cm közötti, oldalának magassága 2,5–4 cm. A sajt tömege 250 és 400 gramm közötti. Ezek a paraméterek a minimális ideig érlelt termékre jellemzők.
      A „Robiola di Roccaverano” sajt zsír-, fehérje- és hamutartalomra vonatkozó paraméterei a következők:

                  Zsír: a szárazanyagban legalább 40 %;

                  Fehérjék: a szárazanyagban legalább 34 %;

                  Hamu: a szárazanyagban legalább 3 %.

            A „Robiola di Roccaverano” sajt érzékszervi jellemzőit az érlelési foktól függően az alábbiak szerint különböztetjük meg:

                  az érlelés negyedik napjától a tizedik napjáig friss termék: kéreg: természetes módon fejlődő, alig észrevehető penész formájában jelenhet meg, vagy nincs; külső megjelenés: tejfehér vagy szalmasárga; sajttészta: tejfehér színű; szerkezet: krémes, lágy; íz és aroma: kellemes, ízes és/vagy enyhén savanykás.

                  az érlelés tizenegyedik napjától: kéreg: természetes módon fejlődő penész borítja; külső megjelenés: krémszínű, szalmasárga vagy enyhén vöröses; sajttészta: tejfehér színű; szerkezet: lágy, az érlelés során kissé tömörebbé váló, a kéreg alatt ízes és krémes.

            A „Robiola di Roccaverano” sajtban az aromák és ízek az érlelés során erősödnek és karakteressé válnak.
      3.3.   Nyersanyagok (kizárólag feldolgozott termékek esetében)

      A Robiola di Roccaverano előállításához kizárólag az előállítási területről származó, a Roccaverano és a Camosciata Alpina fajtákhoz, illetve ezek keresztezett változataihoz tartozó kecske teljes, nyers tejét, a Pecora delle Langhe fajtájú juh teljes, nyers tejét és a Piemontese és Bruna Alpina fajtákhoz, illetve ezek keresztezett változataihoz tartozó tehenek teljes, nyers tejét használják fel, az alábbi százalékos arányban: teljes, nyers kecsketej tisztán vagy változó arányban, de legalább 50 %-ban, legfeljebb 50 % teljes, nyers tehéntej és/vagy juhtej hozzáadásával. A tejet 24–48 óra alatt, egymást követő fejésekből nyerik.
      3.4.   Takarmány (kizárólag állati eredetű termékek esetében)

      A juhok és kecskék takarmányozása március 1. és november 30. között legeltetéssel, továbbá friss és/vagy tartósított zöldtakarmánnyal, szemes gabonával, gabonával, hüvelyes növényekkel, olajos magvakkal és ezek feldolgozott termékeivel történik. Az ellenőrző szerv által vezetett jegyzékbe be kell jegyezni a mezőket, legelőket és erdőket. A tehenek takarmányozása legeltetéssel, friss és/vagy tartósított zöldtakarmánnyal, szemes gabonával, hüvelyes növényekkel, olajos magvakból és ezek feldolgozott termékeivel történik.
      Az összes állat takarmányának több mint 80 %-ban az előállítási területről kell származnia. Silózott kukorica és takarmány használata tilos. Az állatok takarmánya semmiképpen nem tartalmazhat géntechnológiával módosított szervezeteket. Nagyüzemi állattartásból származó tej használata nem megengedett.
      3.5.   Az előállítás azon műveletei, amelyeket a meghatározott földrajzi területen kell elvégezni

      Azon állatok tartását, amelyek tejét a „Robiola di Roccaverano” sajt előállítása során felhasználják, a meghatározott földrajzi területen kell végezni.
      Ugyanez vonatkozik a tej előállítására, feldolgozására és érlelésére.
      3.6.   A szeletelésre, az aprításra, a csomagolásra stb. vonatkozó egyedi szabályok

      A csomagolást az előállítási területen kell végezni, mivel a sajttészta friss és lágy, továbbá a kéreg hiánya miatt a sajt dehidratálódhat, oxidálódhat, valamint fennáll a lipidek és más összetevők megváltozásának veszélye. Továbbá – mivel a sajtnak nincs kérge – a gyártás során nem lehet a sajtot eltávolíthatatlan módon megjelölni.
      3.7.   A címkézésre vonatkozó egyedi szabályok

      Forgalomba hozatalakor a sajt csomagolására címkét kell ragasztani, amely lezárja a csomagolást, és tartalmazza az eredetmegjelölés stilizált „R” betűt ábrázoló logóját. A gesztenyebarna, nagy „R” betű grafikus ábrájában egy csipkepárkányos bástya látható, amelyet Roccaverano település közismert tornya ihletett; az „R” betű felső lyuka a Robiola di Roccaverano sajtot jelképezi, míg a betű szára alatt látható zöld és sárgászöld díszítés a mezőket és Langa dombjainak jellegzetes, kanyargós vonulatait idézi. Mindezt kör alakú, sötétzöld színű sáv veszi körül, amelyben fehér színnel, nagy betűkkel a „ROBIOLA DI ROCCAVERANO” felirat látható, alul középen pedig egy kis fehér színű, stilizált virág szerepel. A logó háttere fehér színű. Az eredetmegjelölés logója alatt található az előállító gazdaság azonosító kódja, valamint a címke sorozatszáma, amelynek háttere a tisztán kecsketejből gyártott Robiola di Roccaverano esetén okkersárga, a kevert tejből készült sajtoknál pedig fehér. A címkén kötelezően fel kell tüntetni a felhasznált különböző tejfajták százalékos arányát. Minden egyes sajt egészben, csomagolva és pecséttel ellátva kerül forgalomba.
      4.   A földrajzi terület tömör meghatározása

      A földrajzi terület a következő települések közigazgatási területét foglalja magában: Asti megye: Bubbio, Cessole, Loazzolo, Mombaldone, Monastero Bormida, Olmo Gentile, Roccaverano, San Giorgio Scarampi, Serole és Vesime; Alessandria megye: Castelletto d'Erro, Denice, Malvicino, Merana, Montechiaro d'Acqui, Pareto, Ponti, Spigno Monferrato, továbbá Cartosio településnek az Erro patak bal partján elterülő része.
      5.   Kapcsolat a földrajzi területtel

      5.1.   A földrajzi terület sajátosságai

      A talaj agyagos jellegű, márgás alapon, bizonyos térségekben a talajsüllyedési mozgásoknak köszönhetően a terület jellegzetesen üledékes, nagyon mély agyagos réteggel, magas víztartalommal és rendkívül magas termőképességgel. Az éghajlat jellegzetesen kontinentális, amelyre télen erős fagyok, bőséges havazás, gyakori, egymást követő fagyos és olvadásos időszakok jellemzők, míg nyáron, június végére, egy viharos átmenetet követően a hőmérséklet igen magas értékeket ér el. A légköri csapadék mennyisége alig változik: az évi átlagos csapadékmennyiség 300 mm, a tavaszi és nyári időszakban rendkívül kevés, ezért előfordulhatnak nagyon aszályos évek. Ezek a talaj- és éghajlati viszonyok a mezőkről és rétekről származó, jellegzetes takarmány előállítását eredményezték. A rétek vegyes állományúak, amelyeken többségben vannak a pázsitfűfélék (körülbelül 75 %) és a hüvelyesek (körülbelül 25 %), és ezekhez számos aromás és gyógynövény társul. A fő pázsitfűfélék a következők: a perje (Lolium spp.), a csomós ebír (Dactylis glomerata), a csenkesz (Festuca spp.), a Poa-fajok (Poa spp.) a borjúpázsit stb. A fő hüvelyesek a következők: a hegyi here (Trifolium montanum), a szarvaskerep (Lotus corniculatus), a cickafark fajok (Achillea spp.) stb. Az aromás és illatos növények között a borjúpázsiton kívül számos ernyős virágzatú növényt említhetünk meg, mint a vadmurok (Daucus carota carota), a mezei aszat (Cirsium arvense), az orvosi zsálya (Salvia officinalis), a levendula (Lavandula latifolia), számos kakukkfű faj (Thymus spp.), a kerti ruta (Ruta graveolens), a gyepűrózsa (Rosa canina canina) stb. Ezek a takarmánynövények, amelyekben a tápanyagok – a szénhidrátok, a fehérje és a vitamin – aránya természetes egyensúlyban van, jó minőségű táplálékot nyújtanak a juh és a kecske, valamint a szarvasmarha számára. A juhok és a kecskék az erdőkben is legelnek, ahol az állatok menedéket találnak a nyári hőség elől, és ezáltal a talajt is kímélik.
      5.2.   A termék sajátosságai

      A Robiola di Roccaverano kisméretű, lágy, kéreg nélküli sajt. Jellegzetessége a fehér, lyukak nélküli tészta. Állaga a bársonyos, tésztaszerű és a tömör, sűrűbb textúra között változik, amely a szájban elolvadva kellemes zamatot, valamint állagtól függően a zöld füvet és gyógynövényeket idéző, vagy markánsabb és karakteresebb, pörkölt mogyoróra és kecskesajtra emlékeztető utóízt hagy maga után.
      5.3.   A földrajzi terület és (OEM esetében) a termék minősége vagy jellemzői közötti vagy (OFJ esetében) a termék különleges minősége, hírneve vagy egyéb jellemzője közötti ok-okozati kapcsolat

      A „Robiola di Roccaverano” sajt jellegzetes érzékszervi tulajdonságait a felhasznált nyerstej minősége határozza meg. A tej minősége az állatok által fogyasztott kiváló minőségű takarmánynak köszönhető.
      A növényzet sajátos jellemzői, a különféle illatok és aromák átmennek a tejbe is, ezért a „Robiola di Roccaverano” sajt olyan illatú, amely minden más sajttól megkülönbözteti.
      Pistone atya egy 1899. évi írásában leírja a roccaveranói parókia és a hozzá tartozó települések 960 és 1860 közötti történetét. A politikai jellegű történelmi adatok között gazdasági elemek is megtalálhatók, amelyek hangsúlyozzák a „Robiola” fontosságát, mint például azt a tényt, hogy Roccaverano településen évente öt vásárt is tartottak. Ilyen alkalmakkor exportra árusították a „kiváló Robiola sajtokat”; és valóban kifejezetten exportálásról van szó, mivel a Robiola már azokban az időkben nemcsak Olaszországban, hanem Franciaországban is ismert sajt volt. Következésképpen a „Robiola” sajtot már akkor sem tartották átlagos sajtnak, mivel az összes többi sajttól eltérő jellemzőkkel rendelkezett. A kézműves úton előállított robiola sajt üvegben, olajban, vagy a sajtot szalma közé helyezve akár 6 hónapig is eltartható.

         Hivatkozás a termékleírás közzétételére

      (510/2006/EK rendelet 5. cikk (7) bekezdés)
      Az illetékes közigazgatási szerv a „Robiola di Roccaverano” OEM módosítására irányuló javaslatnak az Olasz Köztársaság Hivatalos Lapjának 2013. július 10-i, 160. számában történő közzétételével a fenti kérelem vonatkozásában elindította a nemzeti kifogásolási eljárást.
      A termékleírás egységes szerkezetbe foglalt szövege az alábbi internetes oldalon tekinthető meg: http://www.politicheagricole.it/flex/cm/pages/ServeBLOB.php/L/IT/IDPagina/3335
      vagy
      közvetlenül a Mezőgazdasági, Élelmiszerügyi és Erdészeti Minisztérium honlapján (www.politicheagricole.it), (a képernyő jobb felső sarkában) a „Qualità e sicurezza” (Minőség és biztonság) címszóra, majd a „Disciplinari di produzione all'Esame dell'UE” (Az uniós vizsgálatnak alávetett termékleírások) menüpontra kattintva.

         (1)  HL L 93., 2006.3.31., 12. o. A rendeletet felváltotta a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendelet (HL L 343., 2012.12.14., 1. o.).


title: A Bizottság (EU) 2015/2380 végrehajtási rendelete (2015. december 16.) az 1484/95/EK rendeletnek a baromfihús- és a tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról

text:
               18.12.2015

               HU

               Az Európai Unió Hivatalos Lapja

               L 332/50

         A BIZOTTSÁG (EU) 2015/2380 VÉGREHAJTÁSI RENDELETE
   (2015. december 16.)
   az 1484/95/EK rendeletnek a baromfihús- és a tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 183. cikke b) pontjára,
   tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról és az 1216/2009/EK, valamint a 614/2009/EK tanácsi rendelet hatályon kívül helyezéséről szóló, 2014. április 16-i 510/2014/EU európai parlamenti és tanácsi rendeletre (2) és különösen annak 5. cikke (6) bekezdésének a) pontjára,
   mivel:

               (1)

               Az 1484/95/EK bizottsági rendelet (3) meghatározta a baromfihús- és a tojáságazatra, valamint a tojásalbuminra vonatkozó kiegészítőimportvám-rendszer végrehajtásának részletes szabályait, és megállapította az érintett termékekre alkalmazandó irányadó árakat.

               (2)

               A baromfihús- és tojáságazati termékekre, valamint a tojásalbuminra vonatkozó irányadó árak meghatározásának alapjául szolgáló adatok rendszeresen végrehajtott ellenőrzéséből az derül ki, hogy az irányadó árakat bizonyos termékek behozatalának vonatkozásában a származási hely szerinti árkülönbségek figyelembevételével módosítani kell.

               (3)

               Az 1484/95/EK rendeletet ezért ennek megfelelően módosítani kell.

               (4)

               Tekintettel annak szükségességére, hogy az intézkedés alkalmazása a frissített adatok rendelkezésre bocsátását követően mihamarabb megkezdődjék, indokolt előírni, hogy e rendelet a kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 1484/95/EK rendelet I. mellékletének helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. december 16-án.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 150., 2014.5.20., 1. o.

      (3)  A Bizottság 1995. június 28-i 1484/95/EK rendelete a baromfihús- és tojáságazatra, valamint a tojásalbuminra vonatkozó kiegészítőimportvám-rendszer végrehajtására és a kiegészítő importvám megállapítására vonatkozó részletes szabályok megállapításáról, valamint a 163/67/EGK rendelet hatályon kívül helyezéséről (HL L 145., 1995.6.29., 47. o.).

      MELLÉKLET

            „I. MELLÉKLET

                        KN-kód

                        Árumegnevezés

                        Irányadó ár
                        (EUR/100 kg)

                        A 3. cikkben említett biztosíték
                        (EUR/100 kg)

                        Származási hely (1)

                        0207 12 10

                        Tisztított és bontott, 70 %-os csirke, fagyasztva

                        130,1

                        0

                        AR

                        0207 12 90

                        Tisztított és bontott, 65 %-os csirke, fagyasztva

                        154,5
                        145,7

                        0
                        0

                        AR
                        BR

                        0207 14 10

                        A Gallus domesticus fajhoz tartozó szárnyasok darabolva, csont nélkül, fagyasztva

                        286,0
                        197,1
                        343,8
                        219,0

                        4
                        32
                        0
                        24

                        AR
                        BR
                        CL
                        TH

                        0207 27 10

                        Pulykadarabok, csont nélkül, fagyasztva

                        329,9
                        244,7

                        0
                        16

                        BR
                        CL

                        0408 91 80

                        Tojás, héj nélkül, szárítva

                        431,0

                        0

                        AR

                        1602 32 11

                        A Gallus domesticus fajhoz tartozó szárnyasokból készült termékek főzés nélkül

                        225,1

                        19

                        BR

         (1)  A Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott országnómenklatúra szerint. A »ZZ« kód jelentése: »egyéb származási hely«.”


title: A Bizottság (EU) 2015/1974 végrehajtási rendelete (2015. július 8.) az Európai Regionális Fejlesztési Alapot, az Európai Szociális Alapot, a Kohéziós Alapot és az Európai Tengerügyi és Halászati Alapot érintő szabálytalanságokra vonatkozó jelentéstétel gyakoriságának és formátumának az 1303/2013/EU európai parlamenti és tanácsi rendelet szerinti meghatározásáról

text:
               10.11.2015

               HU

               Az Európai Unió Hivatalos Lapja

               L 293/20

         A BIZOTTSÁG (EU) 2015/1974 VÉGREHAJTÁSI RENDELETE
   (2015. július 8.)
   az Európai Regionális Fejlesztési Alapot, az Európai Szociális Alapot, a Kohéziós Alapot és az Európai Tengerügyi és Halászati Alapot érintő szabálytalanságokra vonatkozó jelentéstétel gyakoriságának és formátumának az 1303/2013/EU európai parlamenti és tanácsi rendelet szerinti meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről szóló, 2013. december 17-i 1303/2013/EU európai parlamenti és tanácsi rendeletre (1), és különösen annak 122. cikke (2) bekezdésének hatodik albekezdésére,
   mivel:

               (1)

               A tagállamoknak az 1303/2013/EU rendelet 122. cikkének (2) bekezdése szerint és az (EU) 2015/1970 felhatalmazáson alapuló bizottsági rendelet (2) rendelkezéseinek megfelelően jelentést kell tenniük a szabálytalanságokról.

               (2)

               Az Unió pénzügyi érdekeit egységes módon kell védeni, függetlenül attól, hogy mely alapról van szó, annak érdekében, hogy kitűzött célját elérje. E célból az 1303/2013/EU rendelet, valamint az 1306/2013/EU (3), a 223/2014/EU (4) és az 514/2014/EU (5) európai parlamenti és tanácsi rendeletek felhatalmazzák a Bizottságot, hogy szabályokat fogadjon el a szabálytalanságokkal kapcsolatos jelentéstételre vonatkozóan. Annak biztosítása érdekében, hogy az említett rendeletek által szabályozott valamennyi alap tekintetében azonos szabályok legyenek alkalmazandók, e rendeletnek ugyanolyan rendelkezéseket kell tartalmaznia, mint az (EU) 2015/1975 bizottsági végrehajtási rendeletnek (6), az (EU) 2015/1976 bizottsági végrehajtási rendeletnek (7) és az (EU) 2015/1977 bizottsági végrehajtási rendeletnek (8).

               (3)

               A szabálytalanságok hatékony elemzésének és átfogó kezelésének biztosítása érdekében a tagállamoknak rendszeresen és időben be kell nyújtaniuk a Bizottság részére a feltárt szabálytalanságokra vonatkozó lényeges információkat. Az Unió pénzügyi érdekeinek védelme érdekében egységes feltételeket kell meghatározni az említett információk benyújtására, különösen annak gyakoriságára és formátumára vonatkozóan.

               (4)

               Annak elkerülése érdekében, hogy egy szabálytalanság a bejelentő tagállam területén kívül következményekkel járjon, e tagállamnak haladéktalanul értesítenie kell a Bizottságot az ilyen szabálytalanságokról.

               (5)

               Annak érdekében, hogy maradéktalanul kihasználják az információcsere során az elektronikus eszközök alkalmazásából adódó előnyöket, ugyanakkor megőrizzék az adatcsere biztonságát, a tagállamoknak a Bizottság által létrehozott Csalás Elleni Információs Rendszer platformon erre a célra rendelkezésre álló szabálytalanságkezelő rendszert (IMS) kell alkalmazniuk.

               (6)

               A tagállamoknak és a Bizottságnak biztosítaniuk kell, hogy a szabálytalanságkezelő rendszeren keresztüli adattovábbítás biztonságosan történjen, lehetővé téve az információ rendelkezésre állását, sértetlenségét, eredetiségét és bizalmas kezelését.

               (7)

               A jelentett információk összehasonlíthatósága érdekében a szabálytalanságokra vonatkozó jelentéstétel pénznemeként kizárólag az eurót kell alkalmazni. Azon tagállamok számára, amelyeknek nem az euro a pénzneme, meg kell határozni az érintett összegek euróra való átszámításához alkalmazandó átváltási árfolyamot, valamint az igazoló hatóság számláin le nem könyvelt kiadásokra alkalmazandó átváltási árfolyamot.

               (8)

               Az e rendeletben előírt intézkedések összhangban állnak az 1303/2013/EU rendelet 150. cikkének (1) bekezdése által létrehozott, ESB-alapok koordinációs bizottsága véleményével.

               (9)

               Mivel az érintett alapokra vonatkozóan már teljesítettek kifizetéseket és előfordulhattak szabálytalanságok, e rendelet rendelkezéseit haladéktalanul alkalmazni kell. Ennek a rendeletnek ezért az Európai Unió Hivatalos Lapjában való kihirdetését követő napon hatályba kell lépnie,

         ELFOGADTA EZT A RENDELETET:
   1. cikk
   Tárgy
   Ez a rendelet meghatározza az 1303/2013/EU rendelet 122. cikke (2) bekezdésének hatodik albekezdésében említett, szabálytalanságokra vonatkozó jelentéstétel gyakoriságát és formátumát.
   2. cikk
   A szabálytalanságokra vonatkozó jelentéstétel gyakorisága
   (1)   A tagállamok az egyes negyedévek végét követő két hónapon belül megküldik a Bizottság részére az (EU) 2015/1970 felhatalmazáson alapuló rendelet 3. cikkében említett, szabálytalanságokra vonatkozó kezdeti jelentést.
   (2)   A tagállamok a vonatkozó információk megszerzését követően a lehető leghamarabb megküldik a Bizottság részére az (EU) 2015/1970 felhatalmazáson alapuló rendelet 4. cikkében említett nyomonkövetési jelentést.
   (3)   A tagállamok haladéktalanul értesítik a Bizottságot minden felfedett vagy gyanított szabálytalanságról valamennyi érintett tagállam megjelölésével, amennyiben a szabálytalanságnak a jelentést küldő tagállam területén kívüli következményei lehetnek.
   3. cikk
   A jelentéstétel formátuma
   Az (EU) 2015/1970 felhatalmazáson alapuló rendelet 3. és 4. cikkében említett információkat elektronikus úton, a Bizottság által létrehozott szabálytalanságkezelő rendszer alkalmazásával kell megküldeni.
   4. cikk
   Az euro használata
   (1)   A tagállamok által jelentett összegeket euróban kell megadni.
   (2)   Azok a tagállamok, amelyeknek az (EU) 2015/1970 felhatalmazáson alapuló rendelet 3. cikkének (2) bekezdése szerinti jelentés benyújtásakor nem az euro a pénzneme, az 1303/2013/EU rendelet 133. cikkének, vagy adott esetben az 1299/2013/EU európai parlamenti és tanácsi rendelet (9) 28. cikkének megfelelően a nemzeti pénznemben megadott összegeket átszámítják euróra. Amennyiben a kiadást nem könyvelték le az igazoló hatóság számláin, a Bizottság által a kezdeti jelentéstétel időpontjában elektronikusan közzétett legfrissebb havi átváltási árfolyamot kell használni.
   5. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. július 8-án.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 320. o.

      (2)  A Bizottság 2015. július 8-i (EU) 2015/1970 felhatalmazáson alapuló rendelete az 1303/2013/EU európai parlamenti és tanácsi rendeletnek az Európai Regionális Fejlesztési Alapot, az Európai Szociális Alapot, a Kohéziós Alapot és az Európai Tengerügyi és Halászati Alapot érintő szabálytalanságokra vonatkozó jelentéstételre vonatkozó különös rendelkezésekkel történő kiegészítéséről (lásd e Hivatalos Lap 1. oldalát).

      (3)  Az Európai Parlament és a Tanács 2013. december 17-i 1306/2013/EU rendelete a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről (HL L 347., 2013.12.20., 549. o.).

      (4)  Az Európai Parlament és a Tanács 2014. március 11-i 223/2014/EU rendelete a leginkább rászoruló személyeket támogató európai segítségnyújtási alapról (HL L 72., 2014.3.12., 1. o.).

      (5)  Az Európai Parlament és a Tanács 2014. április 16-i 514/2014/EU rendelete a Menekültügyi, a Migrációs és az Integrációs Alapra, valamint a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszközre vonatkozó általános rendelkezések megállapításáról (HL L 150., 2014.5.20., 112. o.).

      (6)  A Bizottság 2015. július 8-i (EU) 2015/1975 végrehajtási rendelete az Európai Mezőgazdasági Garanciaalapot és az Európai Mezőgazdasági Vidékfejlesztési Alapot érintő szabálytalanságokra vonatkozó jelentéstétel gyakoriságának és formátumának az 1306/2013/EU európai parlamenti és tanácsi rendelet szerinti meghatározásáról (lásd e Hivatalos Lap 23. oldalát).

      (7)  A Bizottság 2015. július 8-i (EU) 2015/1976 végrehajtási rendelete a leginkább rászoruló személyeket támogató európai segítségnyújtási alapot érintő szabálytalanságokra vonatkozó jelentéstétel gyakoriságának és formátumának a 223/2014/EU európai parlamenti és tanácsi rendelet szerinti meghatározásáról (lásd e Hivatalos Lap 26. oldalát).

      (8)  A Bizottság 2015. július 8-i (EU) 2015/1977 végrehajtási rendelete a Menekültügyi, Migrációs és Integrációs Alapot, valamint a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszközt érintő szabálytalanságokra vonatkozó jelentéstétel gyakoriságának és formátumának az 514/2014/EU európai parlamenti és tanácsi rendelet szerinti meghatározásáról (lásd e Hivatalos Lap 29. oldalát).

      (9)  Az Európai Parlament és a Tanács 2013. december 17-i 1299/2013/EU rendelete az Európai Regionális Fejlesztési Alap által az európai területi együttműködési célkitűzésnek nyújtott támogatásra vonatkozó egyedi rendelkezésekről (HL L 347., 2013.12.20., 259. o.).


title: A Bizottság (EU) 2016/569 végrehajtási rendelete (2016. április 12.) a Koreai Népi Demokratikus Köztársasággal szembeni korlátozó intézkedésekről szóló 329/2007/EK tanácsi rendelet módosításáról

text:
               13.4.2016

               HU

               Az Európai Unió Hivatalos Lapja

               L 97/6

         A BIZOTTSÁG (EU) 2016/569 VÉGREHAJTÁSI RENDELETE
   (2016. április 12.)
   a Koreai Népi Demokratikus Köztársasággal szembeni korlátozó intézkedésekről szóló 329/2007/EK tanácsi rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a Koreai Népi Demokratikus Köztársasággal szembeni korlátozó intézkedésekről szóló, 2007. március 27-i 329/2007/EK tanácsi rendeletre (1) és különösen annak 13. cikke (1) bekezdésének d) pontjára,
   mivel:

               (1)

               A 329/2007/EK rendelet IV. melléklete felsorolja az ENSZ Biztonsági Tanácsa vagy a szankcióbizottság által jegyzékbe vett személyeket, szervezeteket és szerveket, akikre és amelyekre vonatkozik az említett rendelet értelmében a pénzeszközök és gazdasági források befagyasztása.

               (2)

               2016. március 21-én az Egyesült Nemzetek Biztonsági Tanácsának bizottsága az 1718 (2006) sz. ENSZ BT-határozat alapján úgy határozott, hogy a 2270 (2016) sz. ENSZ BT-határozatban meghatározott négy hajó nem tekinthető az Ocean Maritime Management által ellenőrzött vagy üzemeltetett gazdasági erőforrásnak és ezért nem tartoznak a vagyoni eszközöknek az 1718 (2006) sz. ENSZ BT-határozat szerint bevezetett befagyasztására irányuló intézkedések hatálya alá.

               (3)

               A 329/2007/EK rendelet IV. mellékletét ennek megfelelően módosítani kell,

         ELFOGADTA EZT A RENDELETET:
   1. cikk
   A 329/2007/EK rendelet IV. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. április 12-én.

            a Bizottság részéről,

            az elnök nevében,

            a Külpolitikai Eszközökért Felelős Szolgálat vezetője

      (1)  HL L 88., 2007.3.29., 1. o.

      MELLÉKLET
      A 329/2007/EK rendelet IV. mellékletében az „Ocean Maritime Management Company, Limited (OMM) (másképp: OMM). Címe: a) Donghung Dong, Central District, PO Box 120, Phenjan, KNDK; b) Dongheung-dong Changgwang Street, Chung-Ku, PO Box 125, Phenjan, KNDK. Egyéb információ: a) Nemzetközi Tengerészeti Szervezet szerinti száma (IMO-szám): 1790183; b) az Ocean Maritime Management Company, Limited kulcsszerepet játszott a 2013 júliusában Kubából a KNDK-ba irányuló, fegyvereket és kapcsolódó anyagokat tartalmazó rejtett szállítmány megszervezésében. Ezzel az Ocean Maritime Management Company, Limited olyan tevékenységekhez járult hozzá, amelyeket az ENSZ BT vonatkozó határozatai – nevezetesen az 1874 (2009) sz. határozat által módosított, fegyverembargót elrendelő 1718 (2006) sz. határozat – tiltanak, illetve segítséget nyújtott a szóban forgó határozatok által bevezetett intézkedések kijátszásához; c) az Ocean Maritime Management Company, Limited a következő hajók (név, IMO-szám) üzemeltetője/kezelője: a) Chol Ryong (Ryong Gun Bong) 8606173, b) Chong Bong (Greenlight) (Blue Nouvelle) 8909575, c) Chong Rim 2 8916293, d) Dawnlight 9110236, e) Ever Bright 88 (J Star) 8914934, f) Gold Star 3 (benevolence 2) 8405402, g) Hoe Ryong 9041552, h) Hu Chang (O Un Chong Nyon) 8330815, i) Hui Chon (Hwang Gum San 2) 8405270, j) JH 86 8602531, k) Ji Hye San (Hyok Sin 2) 8018900, l) Jin Tai 9163154, m) Jin Teng 9163166, n) Kang Gye (Pi Ryu Gang) 8829593, o) Mi Rim 8713471, p) Mi Rim 2 9361407, q) Rang (Po Thong Gang) 8829555, r) Orion Star (Richocean) 9333589, s) Ra Nam 2 8625545, t) Ra Nam 3 9314650, u) Ryo Myong 8987333, v) Ryong Rim (Jon Jin 2) 8018912, w) Se Pho (Rak Won 2) 8819017, x) Songjin (Jang Ja San Chong Nyon Ho) 8133530, y) South Hill 2 8412467, z) South Hill 5 9138680, aa) Tan Chon (Ryon Gang 2) 7640378, bb) Thae Pyong San (Petrel 1) 9009085, cc) Tong Hung San (Chong Chon Gang) 7937317, dd) Grand Karo 8511823, ee) Tong Hung 8661575. Megjelölés időpontja: 2014.7.28.” bejegyzés helyébe a „Jogi személyek, jogalanyok és szervek” részbe a következő bejegyzés lép:

         „Ocean Maritime Management Company, Limited (OMM) (másképp: OMM). Címe: a) Donghung Dong, Central District, PO Box 120, Phenjan, KNDK; b) Dongheung-dong Changgwang Street, Chung-Ku, PO Box 125, Phenjan, KNDK. Egyéb információ: a) Nemzetközi Tengerészeti Szervezet szerinti száma (IMO-szám): 1790183; b) az Ocean Maritime Management Company, Limited kulcsszerepet játszott a 2013 júliusában Kubából a KNDK-ba irányuló, fegyvereket és kapcsolódó anyagokat tartalmazó rejtett szállítmány megszervezésében. Ezzel az Ocean Maritime Management Company, Limited olyan tevékenységekhez járult hozzá, amelyeket az ENSZ BT vonatkozó határozatai – nevezetesen az 1874 (2009) sz. határozat által módosított, fegyverembargót elrendelő 1718 (2006) sz. határozat – tiltanak, illetve segítséget nyújtott a szóban forgó határozatok által bevezetett intézkedések kijátszásához; c) az Ocean Maritime Management Company, Limited a következő hajók (név, IMO-szám) üzemeltetője/kezelője: a) Chol Ryong (Ryong Gun Bong) 8606173, b) Chong Bong (Greenlight) (Blue Nouvelle) 8909575, c) Chong Rim 2 8916293, d) Dawnlight 9110236, e) Ever Bright 88 (J Star) 8914934, f) Gold Star 3 (benevolence 2) 8405402, g) Hoe Ryong 9041552, h) Hu Chang (O Un Chong Nyon) 8330815, i) Hui Chon (Hwang Gum San 2) 8405270, j) Ji Hye San (Hyok Sin 2) 8018900, k) Kang Gye (Pi Ryu Gang) 8829593, l) Mi Rim 8713471, m) Mi Rim 2 9361407, n) Rang (Po Thong Gang) 8829555, o) Orion Star (Richocean) 9333589, p) Ra Nam 2 8625545, q) Ra Nam 3 9314650, r) Ryo Myong 8987333, s) Ryong Rim (Jon Jin 2) 8018912, t) Se Pho (Rak Won 2) 8819017, u) Songjin (Jang Ja San Chong Nyon Ho) 8133530, v) South Hill 2 8412467, w) South Hill 5 9138680, x) Tan Chon (Ryon Gang 2) 7640378, y) Thae Pyong San (Petrel 1) 9009085, z) Tong Hung San (Chong Chon Gang) 7937317, aa) Tong Hung 8661575. Megjelölés időpontja: 2014.7.28.”


title: A Bizottság (EU) 2015/1976 végrehajtási rendelete (2015. július 8.) a leginkább rászoruló személyeket támogató európai segítségnyújtási alapot érintő szabálytalanságokra vonatkozó jelentéstétel gyakoriságának és formátumának a 223/2014/EU európai parlamenti és tanácsi rendelet szerinti meghatározásáról

text:
               10.11.2015

               HU

               Az Európai Unió Hivatalos Lapja

               L 293/26

         A BIZOTTSÁG (EU) 2015/1976 VÉGREHAJTÁSI RENDELETE
   (2015. július 8.)
   a leginkább rászoruló személyeket támogató európai segítségnyújtási alapot érintő szabálytalanságokra vonatkozó jelentéstétel gyakoriságának és formátumának a 223/2014/EU európai parlamenti és tanácsi rendelet szerinti meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a leginkább rászoruló személyeket támogató európai segítségnyújtási alapról szóló, 2014. március 11-i 223/2014/EU európai parlamenti és tanácsi rendeletre (1) és különösen annak 30. cikke (2) bekezdésének hatodik albekezdésére,
   mivel:

               (1)

               A tagállamoknak a 223/2014/EU rendelet 30. cikkének (2) bekezdése szerint és az (EU) 2015/1972 felhatalmazáson alapuló bizottsági rendelet (2) rendelkezéseinek megfelelően jelentést kell tenniük a szabálytalanságokról.

               (2)

               Az Unió pénzügyi érdekeit egységes módon kell védeni, függetlenül attól, hogy mely alapról van szó, annak érdekében, hogy az kitűzött célját elérje. E célból a 223/2014/EU rendelet, valamint az 1303/2013/EU (3), az 1306/2013/EU (4) és az 514/2014/EU (5) európai parlamenti és tanácsi rendeletek felhatalmazzák a Bizottságot, hogy szabályokat fogadjon el a szabálytalanságokkal kapcsolatos jelentéstételre vonatkozóan. Annak biztosítása érdekében, hogy az említett rendeletek által szabályozott valamennyi alap tekintetében azonos szabályok legyenek alkalmazandók, e rendeletnek ugyanolyan rendelkezéseket kell tartalmaznia, mint az (EU) 2015/1974 bizottsági végrehajtási rendeletnek (6), az (EU) 2015/1975 bizottsági végrehajtási rendeletnek (7) és az (EU) 2015/1977 bizottsági végrehajtási rendeletnek (8).

               (3)

               A szabálytalanságok hatékony elemzésének és átfogó kezelésének biztosítása érdekében a tagállamoknak rendszeresen és időben be kell nyújtaniuk a Bizottság részére a feltárt szabálytalanságokra vonatkozó lényeges információkat. Az Unió pénzügyi érdekeinek védelme érdekében egységes feltételeket kell meghatározni az említett információk benyújtására, különösen annak gyakoriságára és formátumára vonatkozóan.

               (4)

               Annak elkerülése érdekében, hogy egy szabálytalanság a bejelentő tagállam területén kívül következményekkel járjon, e tagállamnak haladéktalanul értesítenie kell a Bizottságot az ilyen szabálytalanságokról.

               (5)

               Annak érdekében, hogy maradéktalanul kihasználják az információcsere során az elektronikus eszközök alkalmazásából adódó előnyöket, ugyanakkor megőrizzék az adatcsere biztonságát, a tagállamoknak a Bizottság által létrehozott Csalás Elleni Információs Rendszer platformon erre a célra rendelkezésre álló szabálytalanságkezelő rendszert (IMS) kell alkalmazniuk.

               (6)

               A tagállamoknak és a Bizottságnak biztosítaniuk kell, hogy a szabálytalanságkezelő rendszeren keresztüli adattovábbítás biztonságosan történjen, lehetővé téve az információ rendelkezésre állását, sértetlenségét, eredetiségét és bizalmas kezelését.

               (7)

               A jelentett információk összehasonlíthatósága érdekében a szabálytalanságokra vonatkozó jelentéstétel pénznemeként kizárólag az eurót kell alkalmazni. Azon tagállamok számára, amelyeknek nem az euro a pénzneme, meg kell határozni az érintett összegek euróra való átszámításához alkalmazandó átváltási árfolyamot, valamint az igazoló hatóság számláin le nem könyvelt kiadások átváltására alkalmazandó átváltási árfolyamot.

               (8)

               Az e rendeletben előírt intézkedések összhangban állnak a 223/2014/EU rendelet 63. cikke által létrehozott bizottság véleményével.

               (9)

               Mivel az érintett alapra vonatkozóan már teljesítettek kifizetéseket és előfordulhattak szabálytalanságok, e rendelet rendelkezéseit haladéktalanul alkalmazni kell. Ennek a rendeletnek ezért az Európai Unió Hivatalos Lapjában való kihirdetését követő napon hatályba kell lépnie,

         ELFOGADTA EZT A RENDELETET:
   1. cikk
   Tárgy
   Ez a rendelet meghatározza a 223/2014/EU rendelet 30. cikke (2) bekezdésének hatodik albekezdésében említett, szabálytalanságokra vonatkozó jelentéstétel gyakoriságát és formátumát.
   2. cikk
   A szabálytalanságokra vonatkozó jelentéstétel gyakorisága
   (1)   A tagállamok az egyes negyedévek végét követő két hónapon belül megküldik a Bizottság részére az (EU) 2015/1972 felhatalmazáson alapuló rendelet 3. cikkében említett, szabálytalanságokra vonatkozó kezdeti jelentést.
   (2)   A tagállamok a vonatkozó információk megszerzését követően a lehető leghamarabb megküldik a Bizottság részére az (EU) 2015/1972 felhatalmazáson alapuló rendelet 4. cikkében említett nyomonkövetési jelentést.
   (3)   A tagállamok haladéktalanul értesítik a Bizottságot minden felfedett vagy gyanított szabálytalanságról valamennyi érintett tagállam megjelölésével, amennyiben a szabálytalanságnak a jelentést küldő tagállam területén kívüli következményei lehetnek.
   3. cikk
   A jelentéstétel formátuma
   Az (EU) 2015/1972 felhatalmazáson alapuló rendelet 3. és 4. cikkében említett információkat elektronikus úton, a Bizottság által létrehozott szabálytalanságkezelő rendszer alkalmazásával kell megküldeni.
   4. cikk
   Az euro használata
   (1)   A tagállamok által jelentett összegeket euróban kell megadni.
   (2)   Azok a tagállamok, amelyeknek az (EU) 2015/1972 felhatalmazáson alapuló rendelet 3. cikkének (2) bekezdése szerinti jelentés benyújtásakor nem az euro a pénzneme, a 223/2014/EU rendelet 43. cikkének megfelelően a nemzeti pénznemben megadott összegeket átszámítják euróra. Amennyiben a kiadást nem könyvelték le az igazoló hatóság számláin, a Bizottság által a kezdeti jelentéstétel időpontjában elektronikusan közzétett legfrissebb havi átváltási árfolyamot kell használni.
   5. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. július 8-án.

            a Bizottság részéről

            az elnök

         Jean-Claude JUNCKER

      (1)  HL L 72., 2014.3.12., 1. o.

      (2)  A Bizottság 2015. július 8-i (EU) 2015/1972 felhatalmazáson alapuló rendelete a 223/2014/EU (2014. március 11.) európai parlamenti és tanácsi rendeletnek a leginkább rászoruló személyeket támogató európai segítségnyújtási alapot érintő szabálytalanságokra vonatkozó jelentéstételre vonatkozó különös rendelkezésekkel történő kiegészítéséről (lásd e Hivatalos Lap 11. oldalát).

      (3)  Az Európai Parlament és a Tanács 2013. december 17-i 1303/2013/EU rendelete az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről (HL L 347., 2013.12.20., 320. o.).

      (4)  Az Európai Parlament és a Tanács 2013. december 17-i 1306/2013/EU rendelete a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről (HL L 347., 2013.12.20., 549. o.).

      (5)  Az Európai Parlament és a Tanács 2014. április 16-i 514/2014/EU rendelet a Menekültügyi, a Migrációs és az Integrációs Alapra, valamint a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszközre vonatkozó általános rendelkezések megállapításáról (HL L 150., 2014.5.20., 112. o.).

      (6)  A Bizottság 2015. július 8-i (EU) 2015/1974 végrehajtási rendelete az Európai Regionális Fejlesztési Alapot, az Európai Szociális Alapot, a Kohéziós Alapot és az Európai Tengerügyi és Halászati Alapot érintő szabálytalanságokra vonatkozó jelentéstétel gyakoriságának és formátumának az 1303/2013/EU európai parlamenti és tanácsi rendelet szerinti meghatározásáról (lásd e Hivatalos Lap 20. oldalát).

      (7)  A Bizottság 2015. július 8-i (EU) 2015/1975 végrehajtási rendelete az Európai Mezőgazdasági Garanciaalapot és az Európai Mezőgazdasági Vidékfejlesztési Alapot érintő szabálytalanságokra vonatkozó jelentéstétel gyakoriságának és formátumának az 1306/2013/EU európai parlamenti és tanácsi rendelet szerinti meghatározásáról (lásd e Hivatalos Lap 23. oldalát).

      (8)  A Bizottság 2015. július 8-i (EU) 2015/1977 végrehajtási rendelete a Menekültügyi, Migrációs és Integrációs Alapot, valamint a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszközt érintő szabálytalanságokra vonatkozó jelentéstétel gyakoriságának és formátumának az 514/2014/EU európai parlamenti és tanácsi rendelet szerinti meghatározásáról (lásd e Hivatalos Lap 29. oldalát).


title: A Bizottság 11/2012/EU végrehajtási rendelete ( 2012. január 9. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               10.1.2012

               HU

               Az Európai Unió Hivatalos Lapja

               L 6/3

         A BIZOTTSÁG 11/2012/EU VÉGREHAJTÁSI RENDELETE
   (2012. január 9.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2), és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. január 9-én.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MA

                  60,0

                  TN

                  101,1

                  TR

                  86,6

                  ZZ

                  82,6

                  0707 00 05

                  EG

                  182,1

                  TR

                  155,0

                  ZZ

                  168,6

                  0709 91 00

                  EG

                  208,4

                  ZZ

                  208,4

                  0709 93 10

                  MA

                  57,7

                  TR

                  102,6

                  ZZ

                  80,2

                  0805 10 20

                  CL

                  33,0

                  MA

                  62,6

                  TR

                  61,8

                  ZZ

                  52,5

                  0805 20 10

                  MA

                  74,1

                  ZZ

                  74,1

                  0805 20 30, 0805 20 50, 0805 20 70, 0805 20 90

                  IL

                  74,4

                  MA

                  62,0

                  TR

                  89,1

                  ZZ

                  75,2

                  0805 50 10

                  AR

                  53,1

                  MA

                  126,4

                  TR

                  47,0

                  ZZ

                  75,5

                  0808 10 80

                  CA

                  125,9

                  US

                  94,3

                  ZA

                  128,3

                  ZZ

                  116,2

                  0808 30 90

                  CN

                  107,0

                  US

                  112,3

                  ZZ

                  109,7

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.